उसके बैग में 2 स्मोक बम मिले, पुलिस को शक- ये घर पर बनाए
Japan PM Fumio Kishida Rally Smoke Bomb Attack  जापान के प्रधानमंत्री फुमियो किशिदा पर 24 साल के शख्स ने हमला किया था। पुलिस ने बताया कि रियूजी किमुरा ने 15 अप्रैल को एक रैली के दौरान PM किशिदा पर स्मोक बम फेंका था
जापान के प्रधानमंत्री फुमियो किशिदा पर 24 साल के शख्स ने हमला किया था। पुलिस ने बताया कि रियूजी किमुरा ने 15 अप्रैल को एक रैली के दौरान PM किशिदा पर स्मोक बम फेंका था। अब उन्हें शक है कि उसने ये बम घर पर ही बनाया था। पुलिस ने फौरन हमलावर को पकड़ लिया था। उसके बैग से एक चाकू भी बरामद किया गया था।
जापान टाइम्स के मुताबिक, 16 अप्रैल को हमलावर के घर की तलाशी ली गई। 8 घंटे चली तलाशी में पुलिस को वायर्स, पाइप्स और बारूद बरामद हुआ। घर में 20-30 सेंटीमीटर के ऐसे पाइप्स भी थे जिनके दोनों तरफ से इलेक्ट्रिक वायर निकले थे। इसी तरह की डिवाइस में बारूद भर दिया जाता है, जिसके फटते ही धमाके जैसी तेज आवाज आती है और सफेद रंग का धुआं निकलता है। इन डिवाइस को ही स्मोक बम कहा जाता है।
पुलिस फिलहाल इस बात की जांच कर रही है कि बम को ज्यादा से ज्यादा नुकसान पहुंचाने के लिए बनाया गया था या नहीं।
PM किशिदा निचले सदन के उपचुनाव के लिए कैंपेन कर रहे थे
जापान टाइम्स के मुताबिक किशिदा वाकायामा शहर में एक इलेक्शन रैली में भाषण देने पहुंचे थे। स्थानीय समयानुसार धमाका 15 अप्रैल सुबह 11:30 बजे हुआ। इसके बाद करीब 1 बजे प्रधानमंत्री किशिदा ने वाकायामा शहर में अपनी स्पीच पूरी की। उन्होंने कहा- हम इलेक्शन कैंपन के बीच मौजूद हैं। हमें इसे जारी रखना चाहिए।
हमले की वजह सामने नहीं आई
पुलिस ने कहा- हमलावर रियूजी किमुरा से पूछताछ की जा रही है। फिलहाल उसने हमला करने की वजह नहीं बताई है। CNN की रिपोर्ट के मुताबिक, रियूजी किमुरा को काम में बाधा डालने के शक के आरोप में गिरफ्तार किया गया है। जापान में इस तरह के जुर्म में तीन साल तक की जेल और 3 लाख रुपए तक का जुर्माना लगाया जा सकता है।
2022 में रैली के दौरान ही शिंजो आबे पर हैंडमेड गन से हमला हुआ था
जापान के पूर्व प्रधानमंत्री शिंजो आबे की 8 जुलाई 2022 को रैली में गोली मारकर हत्या की गई थी। वे आबे नारा शहर में इलेक्शन कैंपेन के दौरान स्पीच दे रहे थे। उसी दौरान 42 साल के हमलावर ने पीछे से फायरिंग की थी।
उन पर कैमरे जैसी दिखने वाली हैंडमेड गन से हमला किया गया था। फायरिंग के बाद आई फोटो से इसका खुलासा हुआ था। हमलावर ने गन को इस तरह डिजाइन किया था कि वह कैमरे जैसी दिखे। इसके लिए उसने गन पर काली पॉलीथिन को लपेटा था। हमलावर फोटो खींचने के बहाने आबे के करीब आया था। फिर उसने दो गोलियां चलाई थीं।
पूर्व PM शिजों आबे पर हुए हमले की तस्वीरें देखें...
इस पोल में अपनी राय जरूर दें...
